stanford-oval/wikipedia huggingface dataset:
קורין אלאל / פירות אסורים
הערות שוליים

↑  קורין אלאל – קורין אלאל / פירות אסורים, באתר Discogs
↑  קורין אלאל באתר סטריאו ומונו
↑  פירות אסורים באתר סטריאו ומונו
| קורין אלאל |
| --- | --- | --- |
דיסקוגרפיה
| אלבומי אולפן | "קורין אלאל" • "פירות אסורים" • "אנטארקטיקה" • "שפת אימי" • "זן נדיר" • "כשזה עמוק" • "תנינענק" • "הכחול של השמיים" • "פשוט כל כך" • "ארנבות משוקולד" • "קהלת" • "כאחד האדם" |  |
| אלבומי אוסף | "האוסף" • "המיטב" |  |
| אלבומי הופעה | "לתמונה נוספו המון צבעים" • "אקווריום: הופעות במפעל הפיס" |  |
| אלבומי משותפים | "ארץ טרופית יפה" • "לו באת – נשים שרות שם טוב לוי" |  |
| אלבומי מחווה | "חברים שרים קורין" |  |
| מארזי תקליטורים | "קורין אלאל / פירות אסורים" • "האלבומים המקוריים" |  |
| סינגלים | "סמבה אבן גבירול" • "תן לי קצת ממך" • "שיר בכיף" • "כבשים" • "פירות אסורים" • "שישי בלילה" • "ארץ קטנה עם שפם" • "אנטארקטיקה" • "שיר לשירה" • "שפת אימי" • "זן נדיר" • "תאונה" • "יוצאת אל החיים" • "ימי הפרח והאהבה" • "מעיין" • "הוא כאן" • "לחיות" • "פירמידות" • "כשזה עמוק" • "תנינענק" |  |
| שירים אחרים | "רוצים שלום" • "אמסטרדם" • "אין לי ארץ אחרת" • "התעשייה האבירית" • "שלושת הפעמונים" • "המנון לאהבה" • "ספק גדול" • "החיים בוורוד" |  |
פרנק מרשל (שחמטאי)

| --- | --- |

 לידה:  10 באוגוסט 1877 ברוקלין, ארצות הברית 
 פטירה:  9 בנובמבר 1944 (בגיל 67) ניו יורק, ארצות הברית 
 מדינה:  ארצות הברית
 
פרנק ג'יימס מרשל (באנגלית: Frank James Marshall‏; 10 באוגוסט 1877 – 9 בנובמבר 1944), שחמטאי אמריקני, אחד מחמשת רבי האמנים המקוריים ומתמודד על אליפות העולם בשחמט (מול עמנואל לסקר ב-1907); אלוף ארצות הברית בשנים 1909‏-1936. מרשל תרם רבות לתיאורית הפתיחה של המשחק דוגמת גמביט מרשל, אשר נחשב עד היום כאמצעי תגובה ראוי לפתיחה הספרדית בכל רמות המשחק. הוא חבר בהיכל התהילה העולמי של השחמט (אנ').
אליפות ארצות הברית

מרשל נולד בניו יורק וחי בשנות נעוריו במונטריאול שבקנדה. בגיל 10 החל לשחק שחמט וב-1890 כבר היה אחד מהשחקנים החזקים במונטריאול. באליפות ארצות הברית זכה לראשונה ב-1904 אולם סירב לקבל את התואר משום שהאלוף המכהן, הרי נלסון פילסבורי, לא התחרה בטורניר. הוא חזר על סירובו גם לאחר מותו של פילסברי ב-1906 וקיבל לבסוף את התואר ב-1909 רק לאחר שזכה מחדש באליפות.
ב-1936, לאחר שהחזיק בתואר אלוף ארצות הברית במשך 29 שנים, ויתר מרשל על התואר לטובת הזוכה בתחרות שנערכה לשם כך, שמואל רשבסקי. התחרות אורגנה על ידי איגוד השחמט האמריקאי ומועדון השחמט על שם מרשל תרם את גביע הניצחון.
התמודדות על תואר אלוף העולם

בשנת -1904 השתתף עמנואל לסקר בתחרות שבה זכה רק במקום השני, כאשר מרשל הקדים אותו.
בעקבות תוצאה זו נערך דו-קרב בין השניים בשנת 1907 ולסקר הביס את מרשל 11.5-3.5.
איתור כישרונו של קפבלנקה

ב-1909 הובס במפתיע בדו-קרב מול קובני צעיר בשם חוזה ראול קפבלנקה. תוצאת הדו-קרב הייתה 8 הפסדים למרשל, ניצחון בודד ו-14 תוצאות תיקו. מרשל היטיב לזהות את הכישרון של יריבו, והתעקש על מתן היתר לקפבלנקה להשתתף בטורניר החזק והאקסקלוסיבי שנערך בסן סבסטיאן, 1911. בתחרות זו השתתפו רק אמנים מהדרג הראשון שכבר זכו בעבר בתחרות משמעותית. קפבלנקה נכלל חרף מחאות אמנים אחרים. כל הספקות לגבי הצדקת השתתפותו של קפבלנקה התפוגגו כאשר זכה קפבלנקה בטורניר לפני כל הצמרת העולמית. כעשור לאחר מכן, היה זה קפבלנקה שניצח את לסקר וירש את תוארו העולמי.
ב-1914 היה מרשל אחד מחמישה השחקנים שקיבלו את התואר רב-אמן מהצאר ניקולאי השני בסנקט פטרבורג. יתר ארבעת האחרים שזכו לכבוד הרם היו לסקר, קפבלנקה, אלכסנדר אלכין וזיגברט טאראש. כשנה לאחר מכן ייסד את מועדון השחמט הנושא את שמו, שפועל בניו יורק מאז.
הופעה באולימפיאדות השחמט

בשנות השלושים הוביל מרשל את נבחרת ארצות הברית לארבע זכיות באולימפיאדת השחמט. באחד הסיבובים חזר מרשל והופתע לגלות שיתר שלושת חברי הקבוצה הסכימו מול יריביהם לשלוש תוצאות תיקו. לאחר שסיים את משחקו קרא לכל אחד מחברי הקבוצה לשיחה אישית, בה הסביר להם בנוקשות כי תיקו לא מביא לניצחון במשחק או במפגש הקבוצתי. המסר נקלט היטב בין חברי הקבוצה. בתקופה בה שיחקו "קבוצותיו של מרשל" לא השתתפה נבחרת ברית-המועצות ששלטה באולימפיאדות מאוחר יותר. לאחר שנות ה-30 לא חזרה נבחרת ארצות הברית על הישגיה הגדולים.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
| 1930 |  | ארצות הברית |  | 12.5 מ-17 | 10+ 5= 2- | 73.5 | 6 קבוצתי, 4 אישי |
| 1931 | 2 | ארצות הברית |  | 10 מ-16 | 7+ 6= 3- | 62.5 | 1 קבוצתי |
| 1933 | 2 | ארצות הברית |  | 7 מ-10 | 4+ 6= 0- | 70 | 1 קבוצתי, 1 אישי |
| 1935 | 2 | ארצות הברית |  | 7.5 מ-12 | 6+ 3= 3- | 62.5 | 1 קבוצתי |
| 1937 | 4 | ארצות הברית |  | 6.5 מ-10 | 3+ 7= 0- | 65 | 1 קבוצתי |
יכולת טקטית

מרשל היה ידוע כשחקן בעל יכולת טקטית גבוהה, ועל שמו הביטוי "הונאת מרשל" כאשר טריק הופך עמדה אבודה לניצחון. פחות ידוע היום, אבל מאוד הוערך בעבר, היה כישרונו בשלב הסיום של המשחק. מספר הסתעפויות בפתיחה קרויות על שמו ובאופן יוצא דופן, גם 60 שנה אחרי מותו שתיים מהן עדיין בעלות חשיבות תאורטית.
עמדת המוצא של התקפת מרשל.
הידועה בהן נקראת "גמביט מרשל" (1. ה4 ה5 2. פו3 פג6 3. רב5 א6 4. רא4 פו6 5. 0-0 רה7 6. צה1 ב5 7. רב3 0-0 8. ג3 ד5), אחת מהתשובות היותר התקפיות שיכול השחור לעשות בהן שימוש בפתיחה הספרדית. מרשל הציג הקרבת רגלי זו כחידוש במשחקו מול קפבלנקה ב-1918 - אך הפסיד, לאחר שקפבלנקה הצליח לסכל את הכנתו הביתית תוך כדי המשחק, בהפגנה מרשימה של הגנה וירטואוזית. אך ערכו של הגמביט הוכח פעמים רבות גם ברמות הגבוהות ביותר: פטר לקו ניצח עמו בשחור את ולדימיר קראמניק במשחק השישי בדו-קרב ביניהם על אליפות העולם ב-2004. הרעיון של מרשל הפך לפופולרי, כאשר שחור מקבל סיכויי התקפה טובים ומגיע לתוצאה של כמעט 50%, תוצאה מצוינת לשחור. שחקנים מהשורה הראשונה מכבדים התקפה זו כל כך, שרבים בוחרים להימנע ממנה על ידי מסע "אנטי-מרשל" כגון 8. א4.
עמדת המוצא של הגמביט בהגנה הסלבית, לאחר 4. ה4
גמביט אחר שקרוי על שם מרשל קיים בהגנה הסלבית. 1. ד4 ד5 2. ג4 ג6 3. פג3 ה6 4. ה4
ועכשיו ההסתעפות העיקרית היא 4..ד:ה4 5. פ:ה4 רב4+ 6. רד2 (פג3 מציל את הרגלי אך לא נחשב למסוכן לשחור) 6...מה:ד4 7. ר:ב4 מה:ה4+ 8. רה2 עם משחק חריף.
העמדה לפני ההקרבה מה-ז3!!
במשחק מפורסם מול סטפן לויצקי, מתחרות ברסלב 1912, מרשל הכריע את המשחק בהקרבה מרשימה של המלכה, תוך מתן שלוש אפשרויות הכאה של המלכה.
מסופר כי הצופים במשחק זרקו על לוח השחמט מטבעות זהב מרוב התלהבות.
ניצחונו של מרשל (בשחור) על קפבלנקה הוא אחד מהפסדיו הבודדים של קפבלנקה בשחקו בצבע הלבן. התוצאה הכללית של מרשל מול קפבלנקה היא גרועה - שני ניצחונות, 20 הפסדים ו-28 תוצאות תיקו. להלן הניצחון של מרשל מתחרות בהבנה, 1913.
לעיתים נדירות הפסיד קפבלנקה בשלב הסיום.
דו-קרבות

| שנה | מיקום | המתמודד השני | תוצאה | תוצאה |
| --- | --- | --- | --- | --- |
| 1896 | ניו יורק | ויליאם אוורט נפייר | 2.5 מ-11 | הפסד |
| 1898 | ניו יורק | ניקולאי יאסנוגרודסקי | 3.5 מ-7 | תיקו |
| 1898 | גרוב ספרינגס | שמואל ליפשוץ | 0 מ-3 | הפסד |
| 1899 | ניו יורק | דוד ינובסקי | 1 מ-4 | הפסד |
| 1899 | שיקגו | סידני ג'ונסטון | 8 מ-15 | ניצחון |
| 1899 | סרטוגה | שמואל ליפשוץ | 0 מ-3 | הפסד |
| 1900 | ניו יורק | אז'ן דלמאר | 4 מ-5 | ניצחון |
| 1900 | ניו יורק | אוטו רוטינג | 5 מ-7 | ניצחון |
| 1902 | לונדון | קריסטופר וורד | 4 מ-6 | ניצחון |
| 1902 | לונדון | ריצ'רד טייכמן | 3.5 מ-5 | ניצחון |
| 1902 | לונדון | רודולף לומן | 4 מ-6 | ניצחון |
| 1905 | לונדון | ויליאם אוורט נפייר | 1.5 מ-5 | הפסד |
| 1905 | נירנברג | זיגברט טאראש | 5 מ-17 | הפסד |
| 1905 | פריז | דוד ינובסקי | 10 מ-17 | ניצחון |
| 1906 | ניו יורק | אלברט פוקס | 3.5 מ-4 | ניצחון |
| 1907 | ניו יורק | עמנואל לסקר | 3.5 מ-11 | הפסד |
| 1908 | סורסנה | דוד ינובסקי | 3.5 מ-10 | הפסד |
| 1908 | וורשה | עקיבא רובינשטיין | 3.5 מ-8 | הפסד |
| 1908 | ניו יורק | צ'ארלס יפה | 5.5 מ-9 | ניצחון |
| 1909 | ארצות הברית | ג'קסון שוואלטר | 8.5 מ-12 | ניצחון |
| 1909 | ניו יורק | חוזה ראול קפבלנקה | 8 מ-23 | הפסד |
| 1911 | המבורג | פאול לאונהרדט | 4 מ-7 | ניצחון |
| 1912 | ביאריץ | דוד ינובסקי | 7 מ-9 | ניצחון |
| 1913 | ניו יורק | אולדריך דורס | 3 מ-3 | ניצחון |
| 1916 | ניו יורק | דוד ינובסקי | 5.5 מ-8 | ניצחון |
| 1923 | ארצות הברית | עמנואל לסקר | 9.5 מ-18 | ניצחון |
| 1940 | ניו יורק | עמנואל לסקר | 1.5 מ-3 | ניצחון |
תחרויות בהן השתתף

תחרות ניו יורק 1931
משחקים לדוגמה > לבן: פרנק מרשל - שחור: עמנואל לסקר ניו יורק 1907

כדי לראות את המשחקים, יש לאפשר בדפדפן שלכם ג'אווהסקריפט.
[Event "Lasker - Marshall World Championship Match"]
[Site "USA"]
[Date "1907.01.26"]
[EventDate "1907.01.26"]
[Round "1"]
[Result "0-1"]
[White "Frank James Marshall"]
[Black "Emanuel Lasker"]
[ECO "C65"]
[WhiteElo "?"]
[BlackElo "?"]
[PlyCount "100"]
1.e4 e5 2.Nf3 Nc6 3.Bb5 Nf6 4.d4 exd4 5.O-O Be7 6.e5 Ne4
7.Nxd4 O-O 8.Nf5 d5 9.Bxc6 bxc6 10.Nxe7+ Qxe7 11.Re1 Qh4
12.Be3 f6 13.f3 fxe5 14.fxe4 d4 {הרגע הקריטי הראשון במשחק. השחור הקריב כלי תמורת שני רגלים, ובמשחק נכון ללבן יתרון. המסעים 15. מהד2 או מהה2 שומרים על היתרון. המסע ז3 מעביר את היתרון לשחור.}
15.g3 Qf6 16.Bxd4 exd4 17.Rf1
Qxf1+ 18.Qxf1 Rxf1+ 19.Kxf1 Rb8 {המשחק עבר למעשה לשלב הסיום ולשחור יתרון מזערי}
20.b3 Rb5 {הרגע הקריטי השני - מתבקש 20. מה2 או פד2. המסע ג4 מעניק לשחור רגלי חופשי ומשאיר את הפרש בערוגת המוצא}
21.c4 Rh5 22.Kg1 c5 {המסע ג5 מעביר עוד רגלי למשבצות שחורות, ובכך מגדיל את מרחב התמרון של הרץ השחור וכמובן גם מגן על הרגלי ב-ד4}
23.Nd2 Kf7 24.Rf1+ {איום השח עוזר ליריבו. עדיף היה א3 כהכנה ל-ב4}
Ke7 25.a3 Rh6 26.h4 Ra6 27.Ra1 Bg4 28.Kf2
Ke6 29.a4 Ke5 30.Kg2 Rf6 31.Re1 d3 32.Rf1 Kd4 33.Rxf6 gxf6
34.Kf2 c6 35.a5 a6 36.Nb1 Kxe4 37.Ke1 Be2 {עמדת השחור זכויה לגמרי, אך מסע מדויק וחזק יותר היה 37..מה3}
38.Nd2+ Ke3 39.Nb1
f5 40.Nd2 h5 41.Nb1 Kf3 42.Nc3 Kxg3 43.Na4 f4 44.Nxc5 f3
45.Ne4+ Kf4 46.Nd6 c5 47.b4 cxb4 48.c5 b3 49.Nc4 Kg3 50.Ne3 b2
0-1
משחקים לדוגמה > לבן:  פרנק מרשל  שחור: עקיבא רובינשטיין לודז' 1908

כדי לראות את המשחקים, יש לאפשר בדפדפן שלכם ג'אווהסקריפט.
[Event "Lodz"]
[Site "Lodz RUE"]
[Date "1908.10.??"]
[Round "5"]
[White "Frank James Marshall"]
[Black "Akiba Rubinstein"]
[Result "0-1"]
[ECO "D02"]
[PlyCount "86"]
[EventDate "1908.10.??"]
1. d4 d5 2. Bf4 Nf6 3. Nf3 e6 4. e3 c5 5. c3 Nc6 6. Bd3 Qb6 7. Qc1 Bd7 8. O-O
Rc8 9. Nbd2 Be7 10. Rb1 {עדיף 10. ד:ג5 ר:ג5 11. ב4 רה7 12. מהב1 עם עדיפות קלה ללבן}
O-O 11. Qd1 Rfd8 12. Ne5 Nxe5 13. dxe5 Ne8 {המסע 13..פה4 עדיף 14. פ:ה4 ד:ה4 15. ר:ה4 רב5}
14. Qh5 f5
15. Rfe1 {עדיף 15. ה:ו6 דרך הילוכו או 15. פו3}
Bb5 16. Bc2 Qa6 17. Ra1 Bd3 18. Bd1 {זו כבר טעות של ממש. חיוני היה 18. ר:ד3 מה:ד3 19. פו3. עכשיו עמדת הלבן מדרדרת במהירות}
Qb6 19. Nb3 a5 20. Bf3 Be4 {יותר חזק 20...א4}
21. Re2
Nc7 22. Rd2 a4 23. Nc1 g6 24. Qh3 Kh8 25. Qh6 Bxf3 26. gxf3 g5 27. Bg3 d4 28.
exd4 f4 29. Ne2 fxg3 30. hxg3 Qc6 31. Qh5 Rf8 32. Kg2 Qe8 33. Qg4 Qg6 34. Rh1
c4 35. Qe4 Kg7 36. Qxb7 Nd5 37. g4 Rxf3 {לשחור הייתה זכייה פשוטה על ידי 37...מהו7. המסע 37...צ:ו3 זכה לסימני קריאה ושבחים בזמנו, אך היום ברור ש-38. מ:ו3 היה נותן ללבן סיכוי מצוין לתיקו}
38. Qxc8 Qe4 39. Kg1 Ne3 40. Ng3 Rxg3+
41. fxg3 Qb1+ 42. Kf2 Nxg4+ 43. Ke2 Qe4+ 0-1
משחקים לדוגמה > לבן: עקיבא רובינשטיין שחור: פרנק מרשל לודז' 1908

כדי לראות את המשחקים, יש לאפשר בדפדפן שלכם ג'אווהסקריפט.
[Event "Lodz"]
[Site "Lodz RUE"]
[Date "1908.10.??"]
[Round "2"]
[White "Akiba Rubinstein"]
[Black "Frank James Marshall"]
[Result "1-0"]
[ECO "C49"]
[PlyCount "75"]
[EventDate "1908.10.??"]
1. e4 e5 2. Nf3 Nc6 3. Nc3 Nf6 4. Bb5 Bb4 5. O-O O-O 6. d3 d6 7. Ne2 Bg4 8. Be3 {המסע 8. ר:ג6 או  8. ג3 עדיף}
Nh5 {גם לשחור היה מסע עדיף 8...ר:ו3}
9. Bxc6 bxc6 10. Ne1 d5 11. f3 Be6 12. g4 Nf6 13. Ng3 d4 {עדיף 13...פד7 או 13...רד6. סגירת המרכז רק מסייעת ללבן להתרכז בהתקפה באגף המלך}
14. Bd2 Be7 15.
Ng2 Rb8 16. b3 c5 17. Nf5 Bxf5 18. gxf5 Rb6 19. Rf2 Qd7 20. Qe2 Rfb8 21. f4
exf4 22. Bxf4 c4 23. bxc4 Rb1+ 24. Rxb1 Rxb1+ 25. Rf1 Rb2 {חיוני 25...צ:ו1+ 26. מ:ו1 מהא4 ואם כי ללבן יתרון רגלי עדיין השחור יכול להילחם. אחרי המסע 25..צב2 עמדת השחור נהרסת במהירות}
26. e5 Ne8 27. Bg3
Qa4 28. f6 Bf8 29. Qg4 g6 30. e6 Rxc2 31. Ne1 Rxa2 32. exf7+ Kxf7 33. Nf3 Nxf6
34. Ng5+ Kg7 35. Rxf6 Kxf6 36. Qf4+ Ke7 37. Qf7+ Kd8 38. Ne6+ 1-0 {השחור נכנע מסע לפני המט. כפוי 38...מג8 39. מה:ג7 מט}
משחקים לדוגמה > לבן: פרנק מרשל - שחור:  חוסה ראול קפבלנקה ניו יורק 1909

קפבלנקה מדגים במשחק זה את הטכניקה שלו לזכייה במשחק, שנראית נטולת מאמץ. למרות שמרשל לא עשה טעות בולטת, קפבלנקה מצליח להשיג רגלי עודף באגף המלכה לאחר חמישה עשר מסעים בלבד. יתרון עמדתי זעיר זה מספיק לו לצורך הזכייה. ההתקדמות העקבית של הרגלים לקראת ההכתרה מאלצים בסופו של דבר את מרשל להקריב כלי כדי למנוע ההכתרה. בתוך 14 מסעים בלבד מרגע שקיבל רץ נגד שני רגלים מצליח קפבלנקה לטוות רשת מט סביב המלך הלבן.
כדי לראות את המשחקים, יש לאפשר בדפדפן שלכם ג'אווהסקריפט.
[Event "Capablanca - Marshall"]
[Site "New York, NY USA"]
[Date "1909.06.23"]
[EventDate "1909.04.19"]
[Round "23"]
[Result "0-1"]
[White "Frank James Marshall"]
[Black "Jose Raul Capablanca"]
[ECO "D33"]
[WhiteElo "?"]
[BlackElo "?"]
[PlyCount "98"]
1.d4 d5 2.c4 e6 3.Nc3 c5 4.cxd5 exd5 5.Nf3 Nc6 6.g3 Be6 7.Bg2
Be7 8.O-O Nf6 9.Bg5 Ne4 10.Bxe7 Qxe7 11.Ne5 Nxd4 12.Nxe4 dxe4
13.e3 Nf3+ 14.Nxf3 exf3 15.Qxf3 O-O 16.Rfc1 Rab8 17.Qe4 Qc7
18.Rc3 b5 19.a3 c4 20.Bf3 Rfd8 21.Rd1 Rxd1+ 22.Bxd1 Rd8 23.Bf3
g6 24.Qc6 Qe5 25.Qe4 Qxe4 26.Bxe4 Rd1+ 27.Kg2 a5 28.Rc2 b4
29.axb4 axb4 30.Bf3 Rb1 31.Be2 b3 32.Rd2 Rc1 33.Bd1 c3 34.bxc3
b2 35.Rxb2 Rxd1 36.Rc2 Bf5 37.Rb2 Rc1 38.Rb3 Be4+ 39.Kh3 Rc2
40.f4 h5 41.g4 hxg4+ 42.Kxg4 Rxh2 43.Rb4 f5+ 44.Kg3 Re2 45.Rc4
Rxe3+ 46.Kh4 Kg7 47.Rc7+ Kf6 48.Rd7 Bg2 49.Rd6+ Kg7 0-1
חוסה ראול קפבלנקה, אלוף העולם אמר:
In order to improve your game you must study the endgame before anything else; for, whereas the endings can be studied and mastered by themselves, the middlegame and the opening must be studied in relation to the endgame.
Last lectures (1966), p. 19
המשחק הזה בהחלט מלמד על שלב הסיום. לסקר העביר את המשחק מיידית משלב המציעה לשלב הסיום, וניהל אותו בצורה מופתית.
משחקים לדוגמה > לבן: פרנק מרשל - שחור:  חוסה ראול קפבלנקה ניו יורק 1918

כדי לראות את המשחקים, יש לאפשר בדפדפן שלכם ג'אווהסקריפט.
[Event "New York"]
[Site "New York, NY USA"]
[Date "1918.11.01"]
[EventDate "1918.10.23"]
[Round "8"]
[Result "0-1"]
[White "Frank James Marshall"]
[Black "Jose Raul Capablanca"]
[ECO "D63"]
[WhiteElo "?"]
[BlackElo "?"]
[PlyCount "78"]
1.d4 d5 2.Nf3 Nf6 3.c4 e6 4.Nc3 Nbd7 5.Bg5 Be7 6.e3 O-O 7.Rc1
c6 8.Qc2 dxc4 9.Bxc4 Nd5 10.Bxe7 Qxe7 11.O-O Nxc3 12.Qxc3 b6
13.e4 Bb7 14.Rfe1 Rfd8 15.d5 Nc5 16.dxe6 Nxe6 17.Bxe6 Qxe6
18.Nd4 Qe5 19.Nxc6 Qxc3 20.Rxc3 Rd2 21.Rb1 Re8 22.e5 g5 23.h4
gxh4 24.Re1 Re6 25.Rec1 Kg7 26.b4 b5 27.a3 Rg6 28.Kf1 Ra2
29.Kg1 h3 30.g3 a6 31.e6 Rxe6 32.g4 Rh6 33.f3 Rd6 34.Ne7 Rdd2
35.Nf5+ Kf6 36.Nh4 Kg5 37.Nf5 Rg2+ 38.Kf1 h2 39.f4+ Kxf4 0-1
ספריו של מרשל

מרשל כתב שני ספרים ידועים: "חמישים שנות השחמט שלי" מסת"ב 1-84382-053-6, ויחד עם אנדי סולטיס "אלוף ארצות הברית בשחמט: ביוגרפיה עם 220 משחקים" משנת 1994. מסת"ב 0-89950-887-1.
משחקים מוסברים (באנגלית) > 1909

פרנק מרשל מול חוסה ראול קפבלנקה, 27.4.1909, The Real Challenge   Capablanca vs Frank Marshall
חוסה ראול קפבלנקה מול פרנק מרשל, 29.4.1909, Chess? That's Simple!   Capablanca vs Frank Marshall   Game 6
פרנק מרשל מול חוסה ראול קפבלנקה, 1.5.1909, Marshall Law   Capablanca vs Marshall   Game 7
חוסה ראול קפבלנקה מול פרנק מרשל, 3.5.1909, Let me be Frank   Capablanca vs Marshall   Game 8
פרנק מרשל מול חוסה ראול קפבלנקה,11.5.1909, The Move of All Moves   Capablanca vs Marshall   Game 11
פרנק מרשל מול חוסה ראול קפבלנקה,15.5.1909, I'm Lazy and I Know It   Capablanca vs Marshall   Game 13
פרנק מרשל מול חוסה ראול קפבלנקה,23.6.1909, Worst Enemies and Best Friends   Capablanca vs Marshall   Game 23
משחקים מוסברים (באנגלית) > 1912

סטפן לויצקי מול פרנק מרשל, 20.7.1912, The American Beauty - Move that Triggered a Shower of Gold Coins
משחקים מוסברים (באנגלית) > 1914

חוסה ראול קפבלנקה מול פרנק מרשל, 22.4.1914, Dangerous Game   Capablanca vs Marshall   St. Petersburg (1914)
חוסה ראול קפבלנקה מול פרנק מרשל, 14.5.1914, Attack and Defend!   Capablanca vs Marshall   St. Petersburg (1914)
פרנק מרשל מול חוסה ראול קפבלנקה,  21.5.1914, Going All In   Marshall vs Capablanca   St. Petersburg (1914)
עמנואל לסקר מול פרנק מרשל, 22.5.1914, Winning Big!   Lasker vs Marshall   St. Petersburg (1914)
משחקים מוסברים (באנגלית) > 1918

חוסה ראול קפבלנקה מול פרנק מרשל, 23.10.1918, Marshall Saved his Famous Weapon for 8 Years Before Using it Against Capablanca
פרנק מרשל מול חוסה ראול קפבלנקה,  1.11.1918, Every Move, A Lesson   Marshall vs Capablanca   New York (1918)
הערות שוליים

↑  1.d4 e6 2.e4 d5 3.Nc3 c5 4.Nf3 Nc6 5.exd5 exd5 6.Be2 Nf6 7.O-O Be7 8.Bg5 O-O 9.dxc5 Be6 10.Nd4 Bxc5 11.Nxe6 fxe6 12.Bg4 Qd6 13.Bh3 Rae8 14.Qd2 Bb4 15.Bxf6 Rxf6 16.Rad1 Qc5 17.Qe2 Bxc3 18.bxc3 Qxc3 19.Rxd5 Nd4 20.Qh5 Ref8 21.Re5 Rh6 22.Qg5 Rxh3 23.Rc5 Qg3!! 0-1
↑  1. e4 e5 2. Nf3 Nf6 3. Nxe5 d6 4. Nf3 Nxe4 5. d4 d5 6. Bd3 Bg4 7. O-O Nc6 8. c3 Be7 9. Nbd2 Nxd2 10. Bxd2 O-O 11. h3 Bh5 12. Re1 Qd7 13. Bb5 Bd6 14. Ne5 Bxe5 15. Qxh5 Bf6 16. Bf4 Rae8 17. Re3 Rxe3 18. fxe3 a6 19. Ba4 b5 20. Bc2 g6 21. Qf3 Bg7 22. Bb3 Ne7 23. e4 dxe4 24. Qxe4 c6 25. Re1 Nd5 26. Bxd5 cxd5 27. Qe7 Qc8 28. Bd6 h6 29. Rf1 f6 30. Re1 Rd8 31. Bc5 Kh7 32. Qf7 Qf5 33. Be7 Qd7 34. Kf1 Rf8 35. Qe6 Qxe6 36. Rxe6 Re8 37. Re2 Kg8 38. b3 Kf7 39. Bc5 Rxe2 40. Kxe2 f5 41. Kd3 Ke6 42. c4 bxc4+ 43. bxc4 g5 44. g4 f4 45. Bb4 Bf6 46. Bf8 dxc4+ 47. Kxc4 f3 48. d5+ Ke5 49. Kd3 Kf4 50. Bd6+ Be5 51. Bc5 Kg3 52. Ke4 Bf4 53. d6 f2 0-1
↑  Frank Marshall vs Akiba Rubinstein (1908) London's Burning, www.chessgames.com
↑  Akiba Rubinstein vs Frank Marshall (1908), www.chessgames.com
↑  Frank Marshall vs Jose Raul Capablanca (1909) Cuban b-File Crisis, www.chessgames.com
↑  Frank Marshall vs Emanuel Lasker (1907) War Dance, www.chessgames.com
↑  Frank Marshall vs Jose Raul Capablanca (1918), www.chessgames.com
| --- | --- |
בקרת זהויות :  NLI: 987007281684805171  BIBSYS: 90086842  GND: 118578154  ISNI: 0000 0000 3012 489X  LCCN: n93065111  NKC: osa2016923855  NLG: 253953  NTA: 068624336  SNAC: w6zw36fx  VIAF: 5723101   WorldCat (עם VIAF): 5723101 
פרנק מרשל- לסקר, אליפות העולם 1907
קלאסיקת החוק

קלאסיקת החוק (בסינית: 法经; פין-יין: Fǎ Jīng) ידוע גם כאסופת החוקים הוא טקסט לגליסטי אבוד שחיבורו מיוחס ללי קווי (李悝), מלומד לגליסטי ושר שחי בתקופת המדינות הלוחמות (475-220 לספירה) במדינת ויי. המסורת הסינית קובעת שהספר נכתב בתחילת המאה הרביעית לספירה אך חוקרים בני ימינו סבורים שמדובר בזיוף מהמאות החמישית או השישית.
לפי התיארוך המסורתי שמופיע לראשונה בחיבור מונוגראפי על החוק מתוך הספר של ג'ין, קלאסיקת החוק היה הספר הלגליסטי הקדום ביותר של סין העתיקה. האסופה הפכה לבסיס עליו הושתתו טקסטים לגליסטיים מאוחרים יותר. נאמר שהמתקן החברתי הלגליסטי שאנג יאנג (商鞅) הביא את הספר למדינת צ'ין שם הוא הפך לאבן היסוד של החוק הרשמי. גם שושלת צ'ין אמצה את האסופה באופן רשמי.
למרות שהטקסט המקורי אבד טקסטים מאוחרים יותר מציינים שישה פרקים מתוכו.
חוקים הנוגעים לגנבה ושוד
חוקים הנוגעים לבגידה
חוקים הנוגעים לאסירים ולגבולות מידת הצדק הקיימת בחוק
חוקי מעצרים
חוקים בנושאים שונים
חוקים הנוגעים לבעלות על רכוש
ערך זה הוא קצרמרבנושא פילוסופיה. אתם מוזמנים לתרום לוויקיפדיה ו.
קבר נבי יהודה

| --- | --- |
 :  ראו גם – יהודה (דמות מקראית)#קברו של יהודה
מבנה הקבר מבחוץ
קבר נבי יהודה
צילום אווירי של מתחם קבר הנביא
קבר נבי יהודה (קרוי גם נבי הודא או נבי יהודא) הוא מבנה המזוהה על ידי העדה הדרוזית עם מקום קבורתו של יהודה בן יעקב. האתר מקודש גם למוסלמים ולעלווים. הקבר נמצא בחורשת עצי אלה עתיקים בעמק החולה, כקילומטר וחצי מזרחית לחלק הדרומי של שאר ישוב, למרגלות גבעת עזז (תל עזזיאת). בצמוד למתחם נמצאת חורבת עומרית. המסורת היהודית מייחסת את המקום לקברו של עדו הנביא.
מסורות

המבנה מזוהה על ידי העדה הדרוזית עם מקום קבורתו של יהודה בן יעקב. בנוסף, ישנה מסורת המייחסת לו את קבר הנביא עדוא שאמור להיות בקרבת הבניאס.
בשנת 1968 כתב צבי אילן:
"תושבי עמק החולה מאמינים כי נבי הודא מרפא עיוורים, ועל כן על העיוור לישון לילות אחדים ליד הקבר, אך יירפאו רק העיוורים שלבם טהור. הנוציארים מעין פית וזעורה נהגו לקיים חג־קרבן ליד הקבר הקדוש. ראשי הכת היו יורדים בעבר לעמק החולה, בוחרים פר בקר־ביצות (תאו זכר — ג'מוס) שחור ומקריבים אותו לנבי הודא. כן היו נוהגים להביא לקבר בתום היום הראשון של חודש צום הראמדאן מזון לאכלו תוך שירה וריקודים."
היסטוריה

בימי הביניים זוהה המקום עם קברו של שבואל בן גרשום בן משה, אחיו של יהונתן בן גרשום (נכדו של משה לפי חז"ל).
בעקבות מלחמת העצמאות עבר גבול שביתת הנשק בין ישראל וסוריה בצמוד לאתר.
לפני מלחמת ששת הימים היה במקום מסגד והוא שימש גם כמקום עלייה לרגל למוסלמים ביום הראשון של הרמדאן.
צבי אילן תיאר את המקום בשנת 1983:
הקבר שופץ והורחב בשנת 1999 וכיום משמש כאתר לעלייה לרגל לבני העדה הדרוזית בגליל ומשמש כמקום תפילה, לימוד ובקשת סגולות.
הערות שוליים

↑  צבי לביא, השריונית מוקשה - שוטרי הגבול נצלו, מעריב, 26 בדצמבר 1962
↑  עידו הנביא ואישתו – אהלי צדיקים, באתר zadikim.com
1 2  צבי אילן, היכן אנטיוכיה, דבר, 9 בדצמבר 1983
↑  צבי אילן, הכפר באניאס ונחל חרמון, למרחב, 22 בספטמבר 1968
↑  הסכם שביתת הנשק - ישראל סוריה - נספח 1, הארץ, 21 ביולי 1949
קלאודיה מרקלה

קלאודיה מרקלה (לטינית: Claudia Marcella; ‏41 לפנה"ס - ?) הייתה אצילה רומאית מהשושלת היוליו-קלאודית.
ביוגרפיה

מרקלה נולדה בשנת 41 לפנה"ס ברומא, אביה הקונסול גאיוס קלאודיוס מרקלוס היה צאצא של המצביא הנודע מרקוס קלאודיוס מרקלוס והשתייך לבית האב של הקלאודיים אמה אוקטביה הייתה אחותו של אוקטביוס שעתיד להיות הקיסר הראשון של רומא.
בשנת 40 לפנה"ס אביה נפטר ואמה אוקטביה נישאה מחדש בנישואים פוליטיים למרקוס אנטוניוס במטרה לבסס את הברית בין אוקטביוס לאנטוניוס. מרקלה התגוררה עם אמה ואביה החורג באתונה עד שאנטוניוס נטש את משפחתו לטובתה של מלכת מצרים קלאופטרה השביעית ואוקטביה וילדיה חזרו להתגורר ברומא.
מרקלה חותנה עם מרקוס ויפסניוס אגריפס בשנת 28 לפנה"ס על ידי דודה אוקטביוס במטרה להעמיק את בריתו עם אגריפס על ידי הפיכתו לחלק מהמשפחה השולטת. שמרקוס קלאודיוס מרקלוס שהיה אחיה של מרקלה ובעלה של יוליה בת אוגוסטוס נפטר בשנת 21 לפנה"ס אוגוסטוס הורה לאגריפס להתגרש ממנה כדי שיוכל לשאת את יוליה. לזוג היה מספר ילדים שעליהם אנו לא יודעים דבר.
מרקלה חזרה להתגורר בבית אמה שהשיאה אותה לאחיה החורג יולוס אנטוניוס, בנו של מרקוס אנטוניוס, ונולד להם בן בשם לוקיוס אנטוניוס. בשנת 2 לפנה"ס התאבד יולוס אנטוניוס (ויש הטוענים כי אולץ לשים קץ לחייו). הסיבה הייתה קנוניית רצח טיבריוס, בעלה של יוליה, עימה ניהל יולוס אנטוניוס רומן במשך מספר שנים. אוגוסטוס ששמע על הקנוניה שלח שליחים אל יולוס אנטוניוס על מנת לאסרו אולם זה התאבד קודם לכן.
לאחר מכן נישאה מרקלה בשלישית לסקסטוס אפוליוס, ולזוג נולדה בת בשם אפוליה ורליה.
קולות הלב

תרשים של בית החזה המציג את נקודות ההאזנה הטובות ביותר עבור כל אחד ממסתמי הלב, וזאת ביחס לצלעות, לריאות (סגול), לאדר (כחול) וללב (קו מתאר אדום). מסתמי הלב מסומנים באותיות: A – מסתם אבי העורקים, P – מסתם עורק הריאה, M – המסתם הצניפי ו-T – המסתם התלת-פסיגי.
תרשים המציג מבנים אנטומיים בלב על רקע כלוב הצלעות. מקרא:
Ant. – המקטע הקדמי של המסתם התלת-פסיגי; AO. – אבי העורקים; A.P. – השריר הפטמתי הקדמי; In. – גזע הזרוע והראש; L.C.C. – העורק התרדמני המשותף השמאלי; L.S. – העורק התת-בריחי השמאלי; L.V. – החדר השמאלי; P.A. – עורק הריאה; R.A. – העלייה הימנית; R.V. – החדר הימני; V.S. – המחיצה הבין-חדרית.
קולות הלב הם הקולות הנשמעים במהלך פעימות הלב אשר נגרמים על ידי זרימת הדם על מסתמי הלב. במהלך בדיקת הלב המתבצעת על ידי הרופא, מונח מסכת על מקומות שונים בחזה על מנת להאזין לקולות הלב ועל ידי כך להעריך את מצב הלב, לרבות פתולוגיות לבביות שונות המתבטאות בין היתר בקיומם של קולות לב שונים ואוושות.
אצל אנשים בריאים קיימים שני קולות עיקריים הנשמעים בכל פעימת לב. הקול הראשון קרוי S1 והקול השני – S2. בנוסף לקולות אלו עשויים להישמע קולות לב נוספים, רעשים אחרים וכן אוושות, המבטאים מצבים שונים של הלב.
אוושות לבביות מבטאות זרימת דם בצורה טורבולנטית המתרחשת מחוץ ללב או בתוכו. אוושות יכולות להיות פיזיולוגיות, קרי שפירות ללא סימן למחלה כלשהי, או פתולוגיות. אוושות לא תקינות יכולות להיווצר, למשל, על ידי מצב בו פתח המסתם מוצר בשל הסתיידויות, עובדה שגורמת לדם לזרום בצורה טורבולנטית דרך המסתם המוצר ולייצר אוושה. אוושה יכולה להיווצר גם על ידי אי-ספיקה של מסתם, מצב בו המסתם לא נסגר באופן תקין ודם זורם בחזרה אחורנית.
קולות הלב העיקריים > קול ראשון

הקול הראשון, או S1, מבטא את סגירת המסתמים התלת-פסיגי והצניפי, המסתמים אשר מחברים בין העליות לחדרים עצמם. קול זה נשמע באופן הטוב ביותר באזור חוד הלב. קול S1 חזק באופן חריג ניתן לשמוע במחזור היפר-דינמי, כלומר במצבים כגון חום, מאמץ גופני, היריון, פיסטולה, יתר פעילות של בלוטת התריס, היצרות צניפית בשלביה המוקדמים או למשל גידול מסוג מיקסומה בעלייה (נדיר). קול S1 חלש ניתן לשמוע באי-ספיקת לב או במנוחה (מצב היפו-דינמי) ובאי-ספיקת המסתם הצניפי. סיבות נוספות לקול S1 חלש הן מרווח PR מוארך באלקטרוקרדיוגרם, שימוש בתרופות מסוג חוסמי בטא ובעיה בהתכווצות של החדר השמאלי. קול S1 משתנה, לעיתים חזק ולעיתים חלש, ניתן לשמוע במצבים כגון פרפור עליות או בחסם הולכה.
פיצול של הקול הראשון לשני מרכיבים, כלומר שמיעה בנפרד של שני המרכיבים: סגירת המסתם התלת-פסיגי וסגירת המסתם הצניפי, יכול להתקיים אצל מטופלים צעירים או אצל מטופלים עם חסם צרור הולכה ימני. במקרים כאלה הסגירה של המסתם התלת-פסיגי מתעכבת לאור עיכוב הולכה של החלק הימני, ולכן תישמע קודם סגירת המסתם הצניפי ולאחריו התלת-פסיגי.